**NOTĂ INFORMATIVĂ**

#### **la proiectul Hotărârii Guvernului de modificare a Hotărârii Guvernului nr. 347/2022 cu privire la aprobarea Programului național pentru protecția copilului pe anii 2022-2026 și a** **Planului de acțiuni pentru implementarea acestuia**

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul Hotărârii Guvernului de modificare a Hotărârii Guvernului nr. 347/2022 cu privire la aprobarea Programului național pentru protecția copilului pe anii 2022-2026 și a Planului de acțiuni pentru implementarea acestuia este elaborat de către Ministerul Educației și Cercetării. |
| 1. **Condițiile ce au impus elaborarea proiectului de act normativ și finalitățile urmărite** |
| În Republica Moldova, primul Plan de acţiuni privind promovarea siguranței pe Internet a copiilor și adolescenților pentru anii 2017-2020, aprobat prin Hotărârea Guvernului nr. 212/2017 a expirat.  Totodată, în corespundere cu acțiunea nr. 13 din Planul de acțiuni pentru implementarea Programului național pentru protecția copilului pe anii 2022-2026 (Hotărârea Guvernului nr. 347/2022), urmează ca Ministerul Educației și Cercetării să elaboreze și asigure aprobarea Planului național pentru siguranța online a copiilor pentru perioada 2024-2026.  Implementarea proiectului Planului național pentru siguranța online a copiilor pentru perioada 2024-2026 va asigura:   * **Protejarea drepturilor copiilor**: Copiii au dreptul la un mediu online sigur și sănătos, similar drepturilor lor în mediul offline. Un plan național dedicat va asigur că aceste drepturi sunt protejate și promovate în mediul digital. * **Minimizarea expunerii la riscuri online**: Mediul online este plin de riscuri pentru copii, cum ar fi conținutul inadecvat, contactul cu străinii sau expunerea la cyberbullying. Un plan național va aborda aceste riscuri și va oferi strategii pentru a le gestiona eficient. * **Creșterea responsabilității utilizării internetului**: Copiii petrec din ce în ce mai mult timp online, iar utilizarea internetului începe de la o vârstă tot mai fragedă. Este important să existe suficiente resurse și politici care să îi protejeze și să îi educe în privința unui comportament responsabil online. * **Nevoia de educație și conștientizare**: Mulți copii și părinți nu sunt conștienți de riscurile și de modalitățile de a naviga în siguranță pe internet. Un plan național include activități de educație și conștientizare pentru a informa atât copiii, cât și adulții despre siguranța online. * **Necesitatea unei abordări integrate**: Siguranța online a copiilor implică atât educația și conștientizarea, cât și implicarea sectorului privat, guvernului și a altor părți interesate. Un plan național oferă un cadru pentru colaborarea între aceste sectoare și pentru a dezvolta strategii integrate pentru protejarea copiilor. * **Evitarea unei reglementări excesive**: Prin implementarea unui plan național, se poate evita reglementarea excesivă și se poate promova o abordare echilibrată între protejarea copiilor și respectarea libertății online.   În concluzie, un Plan național pentru siguranța online a copiilor pentru perioada 2024-2026 este esențial pentru a asigura că copiii au acces la un mediu online sigur și sănătos și că sunt protejați de riscurile asociate utilizării internetului. |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| La elaborarea proiectului Planului național pentru siguranța online a copiilor pentru perioada 2024-2026 s-a ținut cont de recomandările Deciziei nr. 1351/2008/CE a Parlamentului European și a Consiliului din 16 decembrie 2008 de stabilire a unui program comunitar multianual privind protecția copiilor care utilizează internetul și alte tehnologii de comunicare <https://eur-lex.europa.eu/legal-content/EN/ALL/?uri=CELEX:32008D1351&qid=1696327225416>) |
| 1. **Principalele prevederi ale proiectului și evidențierea elementelor noi** |
| Proiectul Hotărârii Guvernului de modificare a Hotărârii Guvernului nr. 347/2022 cu privire la aprobarea Programului național pentru protecția copilului pe anii 2022-2026 prevede completarea acestuia cu Anexa nr 3 „Planul național pentru siguranța online a copiilor pentru perioada 2024-2026”.  Planul național pentru siguranța online a copiilor pentru perioada 2024-2026 are ca obiectiv general stabilirea în cadrul național normativ a mecanismelor de intervenție promptă și eficientă a sistemului de protecție la nevoile fiecărui copil, în conformitate cu prevederile Convenției ONU cu privire la drepturile copilului, Acordului de Asociere și altor mecanisme internaționale, asigurând implementarea deplină a recomandărilor acestora, fapt confirmat de Platforma de monitorizare a recomandărilor internaționale privind drepturile omului în Moldova.  De asemenea, activitățile planificate sunt orientate spre atingerea a 5 obiective specifice :   1. Către anul 2026 legislația națională este ajustată la prevederile Directivei 2011/93/UE a Parlamentului European și a Consiliului din 13 decembrie 2011 privind combaterea abuzului sexual asupra copiilor, a exploatării sexuale a copiilor și a pornografiei infantile, precum și la prevederile altor standarde internaționale; 2. Serviciile de raportare a cazurilor de abuz și exploatare sexuală în mediul online a copiilor sunt funcționale și accesibile pentru publicul larg, companiile din sectorul privat TIC și copiii victime; 3. Sistemul de învățământ asigură educație de calitate promovând într-un mod sistematic dezvoltarea abilităților de gândire critică și competențe în mediul online, și dezvoltarea competențelor digitale; 4. Cercetările sistematice privind siguranța copiilor online sunt utilizate pentru elaborarea programelor în domeniu bazate pe evidențe; 5. Sectorul privat din domeniul tehnologiei informației și comunicațiilor are un rol activ în promovarea siguranței copiilor online, în prevenirea și combaterea formelor de violență digitală comisă față de copii. |
| 1. **Fundamentarea economico-financiară** |
| Pentru perioada 2024-2026 implementarea Planului național pentru siguranța online a copiilor pentru perioada 2024-2026 ar necesita, estimat, circa 8 mln. lei. Acoperirea acestor cheltuieli se va realiza din limita bugetelor planificate ale instituțiilor responsabile și/sau a partenerilor de dezvoltare. |
| 1. **Modul de încorporare a actului în cadrul normativ în vigoare** |
| Nu necesită modificarea sau ajustarea altor acte normative în vigoare. |
| 1. **Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind elaborarea proiectului Planului național pentru siguranța online a copiilor a fost plasat pe pagina web oficială a Ministerului Educației și Cercetării [www.mec.gov.md](http://www.mec.gov.md), compartimentul Transparență, directoriul Transparență decizională, secțiunea Modul de participare https://particip.gov.md/ro/document/stages/in-scopul-transpunerii-deciziei-nr-13512008ce-a-parlamentului-european-si-a-consiliului-din-16-decembrie-2008-de-stabilire-a-unui-program-comunitar-multianual-privind-protectia-copiilor-care-utilizeaza-internetul-si-alte-tehnologii-de-comunicare-precum-si-in-corespundere-cu-planul-de-actiuni-privind-implementarea-programului-national-pentru-protectia-copilului-pe-anii-2022-2026-aprobat-prin-hotararea-guvernului-nr-3472022-ministerul-educatiei-si-cercetarii-informaza-cu-privire-la-initierea-procesului-de-elaborare-a-planului-national-pentru-siguranta-online-a-copiilor-si-a-hotararii-guvernului-de-aprobare-a-acestuia/11503 În procesul de elaborare s-a conlucrat cu CI „La Strada”, Ministerul Afacerilor Interne, Ministerul Muncii și Protecției Sociale. De asemenea, proiectul Planului național pentru siguranța online a copiilor pentru perioada 2024-2026 a fost preavizat de toate instituțiile menționate în calitate de responsabili.  Varianta proiectului Planului național pentru siguranța online a copiilor pentru perioada 2024-2026, ajustată în urma propunerilor și sugestiilor înaintate, a fost prezentată în cadrul:  - ședinței din 02.04.2024 organizate de MAI a Comisiei specializate a consiliului național pentru drepturile omului responsabile de monitorizarea implementării Convenției Consiliului Europei privind protecția copiilor împotriva exploatării sexuale și a abuzurilor sexuale, adoptată la 25 octombrie 2007;  - ședinței comune din 22.04.2024, desfășurate de MMPS, a Grupurilor tematice de în cadrul căreia a fost prezentat Raportul pentru anul 2023 privind realizarea Programului național pentru protecția copilului pe anii 2022-2026 și a Planului de acțiuni pentru implementarea acestuia.  Totodată, proiectul *Hotărârii Guvernului de modificare a Hotărârii Guvernului nr. 347/2022 cu privire la aprobarea Programului național pentru protecția copilului pe anii 2022-2026* va fi plasat pe pagina web oficială a Ministerului Educației și Cercetării pentru discuții publice. |
| **8. Constatările expertizei anticorupție** |
| Urmează a fi realizată de către Centrul Național Anticorupție. |
| **9. Constatările expertizei de compatibilitate** |
| Nu necesită |
| **10. Constatările expertizei juridice** |
| Urmează a fi realizată |
| **11. Constatările altor expertize** |
| Nu necesită |

**Ministru Dan PERCIUN**

Executant: A.Prisacaru, tel. 0 22 232785